Source: http://www.zdiar.sk/index2.php?option=com_content&task=view&id=61&pop=1&page=0&Itemid=233
Timestamp: 2017-05-29 00:03:53+00:00
Document Index: 13556843

Matched Legal Cases: ['§ 4', '§ 4', '§4', '§4', '§4', '§4', '§4', '§ 4', '§ 4', '§ 4', '§ 4', '§ 4', '§ 4']

Návštevný poriadok	Informačné tabule o prírodných rezerváciách a národnom parku slúžia Vám, preto Vás prosíme - neničte ich!
(§ 4, bod 2 Návštevného poriadku)
Na spríjemnenie pobytu v prírode využívajte vyznačené turistické a náučné chodníky, cykloturistické trasy a informačné strediská ochrany prírody.
(§ 4, bod 3 Návštevného poriadku) Prírody sa dotýkajte iba srdcom. Farebná krása rastlín vám zvädne v dlani, chytený motýľ zomrie, vyrušené mláďa kamzíka či orla navždy stratí svoj domov.
(§4, bod 4 Návštevného poriadku) Kvôli bezpečnému pobytu v prírode a starostlivosti o Vaše zdravie sme niektoré chodníky vo vysokohorskom prostredí od 1. novembra do 15. júna sezónne uzavreli.
(§4, bod 5, príloha è. 3 Návštevného poriadku) Vychutnávajte pohyb po turistických a náučných chodníkoch prírodných rezervácií v dennej dobe od hodiny po východe slnka do hodiny pred západom slnka.
(§4, bod 5 Návštevného poriadku) Odborne spôsobilé osoby sa postarajú o Váš bezpečný pobyt v horolezeckom a vysokohorskom prostredí národného parku mimo turistických a náučných chodníkov v čase od 16. júna do 31. októbra. (§4, bod 5 Návštevného poriadku) V záujme ochrany vtáctva sú osobitne vyhradené miesta pre lietanie závesnými klzákmi a klzavými padákmi. (§4, bod 9 Návštevného poriadku) V národnom parku nie sú vyhradené miesta pre stanovanie a bivakovania. Rozkladanie ohňa je povolené len na miestach vyhradených na tento účel v rekreačných osadách.
(§ 4, bod 10 Návštevného poriadku) V záujme ochrany živočíchov v ich prirodzenom prostredí možno v národnom parku vodiť psy len s ochranným košom a na vodiacom remeni. V prírodných rezerváciách psov nemožno púšťať, vodiť ani nosiť. (§ 4, bod 10 Návštevného poriadku)
Pokoj a ticho národného parku vás lieči a zotavuje, nemôžu ho rušiť svetelné efekty, ani nadmerná hlučnosť reprodukovanej hudby mimo uzavretých priestorov budov. (§ 4, bod 11 Návštevného poriadku) Pre zdravú rekreáciu a športovanie v prírode národného parku môžete využívať určené trasy na zjazdové a bežecké lyžovanie, miesta na vykonávanie horolezectva, skalolezectva a skialpinizmu, na rozkladanie ohňa, vybudované na tento účel v rekreačných areáloch. (§ 4, bod 12 Návštevného poriadku) Neznečisťujte územie národného parku odpadkami. V období sucha v rezerváciách nefajčite, mohol by vzniknúť požiar. (§ 4, bod 14 Návštevného poriadku) Chráňte podzemné klenoty, nevstupujte do priepastí a nesprístupnených jaskýň.
(§ 4, bod 14 Návštevného poriadku)